রক্তাক্ত কাশ্মীর, জঙ্গির গুলিতে মৃত্যু প্রাক্তন সেনা জওয়ানের, আহত স্ত্রী ও কন্যা

শ্রীনগর: রক্তাক্ত কাশ্মীর (Kashmir) । জঙ্গির গুলিতে মৃত্যু হল প্রাক্তন সেনাকর্মীর (EX- Army Jawan)। আহত হয়েছেন ওই প্রাক্তন সেনাকর্মীর স্ত্রী ও কন্যার। মৃত সেনার নাম মনজুর আহমেদ ওয়াগয় (Manzoor Ahmed Wagoi)। ঘটনাস্থল জম্মু কাশ্মীরের (Jammu Kashmir) কুলগাম জেলা (Kulgam Disctrict)। সোমবার ফের নতুন করে উত্তেজনা ছড়াল।

পুলিশ সূত্রে খবর, কুলগামের বেহিবাগ এলাকায় এই জঙ্গি হামলার ঘটনা ঘটে। সেনা ও  স্ত্রী ও কন্যার ওপর আক্রমণ শানায় জঙ্গিরা। হামলার পরেই এলাকা ছেড়ে পালায় জঙ্গিরা। আহত প্রাক্তন সেনাকর্মী সহ স্ত্রী ও কন্যাকে হাসপাতালে নিয়ে যাওয়া হয়।

আরও পড়ুন: রাষ্ট্রপতিকে ‘বেচারা’ মন্তব্য, মোদির আক্রমণ সোনিয়াকে, অপব্যাখ্যা বললেন প্রিয়ঙ্কা

সেখানেই চিকিৎসকেরা জানান, মৃত্যু হয়েছে প্রাক্তন সেনাকর্মীর। তাঁর তলপেটে গুলি লেগেছিল। মনজুরের স্ত্রী ও কন্যার শারীরিক অবস্থা স্থিতিশীল। তাঁদের পায়ে গুলি লেগেছে।

জঙ্গি হামলার পরই পুলিশ পুরো এলাকা ঘিরে ফেলে আধা সামারিক বাহিনী ও সেনা জওয়ানরা। হামলাকারীদের খোঁজে তল্লাশি শুরু করেছে নিরাপত্তাবাহিনী।

গত ১৯ জানুয়ারি সোপোর এলাকায় জঙ্গিদের সঙ্গে গুলির লড়াইয়ে এক সেনা জওয়ান প্রাণ হারান। সেখানে জঙ্গি ঘাঁটির খবর পেয়ে এলাকাটি ঘিরে ফেলে যৌথ বাহিনী। অতর্কিতে সেনা উপর আক্রমণ শুরু করে জঙ্গিরা। পাল্টা জবাব দেয় সেনা। আহত হয় এক সেনা জওয়ান। পরে তার মৃত্যু হয়।

তার আগে গত বছরের অক্টোবরে গুলমার্গে সেনার গাড়িতে হামলা চালায় জঙ্গিরা। দুই সেনা জওয়ান সহ এক সাধারণ নাগরিকের মৃত্যু হয়।